Diari Oficial de la Generalitat Valenciana


Sumari del DOGV 7667, del 27-11-2015 (2015/9648)

RESOLUCIÓ de 24 de novembre de 2015, del conseller d'Educació, Investigació, Cultura i Esport, per la qual es concedeixen subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2015 en el marc de l'Ordre 2/2015, de 31 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7667

Data del DOGV
:   27-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9648


Data del document
:   24-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 de novembre de 2015, del conseller d'Educació, Investigació, Cultura i Esport, per la qual es concedeixen subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2015 en el marc de l'Ordre 2/2015, de 31 d'agost. [2015/9648]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 2/2015, de 31 d'agost, de la Conselleria d'Educació, Investigació, Cultura i Esport, de convocatòria de subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2015, es resol la dita convocatòria basant-se en els següents  
  
  
Antecedents de fet  
Primer. Mitjançant l'Ordre 2/2015, de 31 d'agost, de la Conselleria d'Educació, Investigació, Cultura i Esport, es van convocar i van regular les subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2015.  
La mencionada ordre va ser publicada en el Diari Oficial de la Comunitat Valenciana número 7606, de 2 de setembre de 2015.  
Segon. El Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, atribueix a la Direcció General de Formació Professional i Ensenyaments de Règim Especial de la Conselleria d'Educació, Investigació Cultura i Esport les competències relatives a les escoles de música.  
Tercer. De conformitat amb l'apartat 3 de la base tercera de la convocatòria, el termini de presentació de sol·licituds era de vint dies hàbils, comptats des de l'endemà de la publicació d'aquella, per la qual cosa va finalitzar en data 25 de setembre de 2015.  
Quart. Es van presentar tres-centes dotze (312) sol·licituds, per part de diferents corporacions locals i entitats privades sense ànim de lucre de la Comunitat Valenciana.  
Cinqué. Per Resolució de 29 de juliol de 2015, de la directora general de Formació Professional i Ensenyaments de Règim Especial, es va sotmetre a tràmit d'informació pública el projecte d'ordre de la Conselleria d'Educació, Investigació, Cultura i Esport, de convocatòria de subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2015.  
Sisé. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar documentació preceptiva.  
Totes les sol·licituds presentades es van admetre a tràmit per reunir les entitats que les van formular els requisits exigits en les bases per a ser sol·licitants d'aquestes subvencions.  
En els requeriments d'esmena i millora de la sol·licitud efectuats es va advertir expressament que, si no esmena la falta o no presenta tota la documentació exigida, es consideraria que la interessada desisteix de la seua petició.  
Seté. Finalitzat el termini que es va atorgar a diverses entitats sol·licitants per a atendre el requeriment prèviament efectuat, la comissió avaluadora prevista en la base sisena de la convocatòria es va reunir el dia 29 d'octubre de 2015, d'acord amb allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), per tal d'avaluar el conjunt de la documentació que es troba en els expedients i elevar la proposta motivada de resolució.  
En l'esmentada reunió de la comissió avaluadora es van exposar les pautes generals per a formular la proposta i els criteris seguits per a realitzar la baremació corresponent i la proposició d'assignació de quantitats econòmiques en funció de la puntuació obtinguda, que va ser aprovada per unanimitat dels assistents; tot això consta en l'acta de la sessió en què s'efectua la proposta motivada de la resolució.  
La proposta motivada de resolució s'ha formulat de conformitat amb el que es determina en les bases setena i huitena de la convocatòria, en els mateixos termes que figuren en la part dispositiva de la present resolució.  
  
Fonaments de dret  
I. D'acord amb el que disposen la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la mencionada llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, el conseller d'Educació, Investigació, Cultura i Esport és el responsable de l'òrgan competent per a la resolució de la convocatòria de subvencions.  
  
II. Per a la concessió i pagament de subvencions cal estar al que disposen l'esmentada Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, la Llei 38/2003, de 17 de novembre, General de Subvencions, el Reglament que la desplega i el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, així com les bases reguladores de la convocatòria.  
  
III. La base primera de la convocatòria respecte de l'objecte de la convocatòria determina:  
«La present convocatòria té com a objecte la concessió de subvencions destinades a les escoles de música que imparteixen ensenyaments que no condueixen a l'obtenció de títols amb validesa acadèmica o professional, inscrites en el Registre de Centres Docents de la Comunitat Valenciana, de titularitat de les corporacions locals o d'entitats privades sense ànim de lucre, a fi de contribuir al finançament parcial de les despeses derivades de la contractació i de l'alta en la Seguretat Social del personal docent de les escoles de música, així com de les despeses del personal no docent o d'altres despeses corrents de les dites escoles durant l'últim trimestre de 2014 i els tres primers trimestres de 2015. Aquestes subvencions es concediran pel procediment de concurrència i de prorrateig, d'acord amb l'article 22 de la Llei 38/2003, de 17 de novembre, General de Subvencions.»  
IV. La base segona de la convocatòria, estableix els requisits que han de reunir les corporacions locals i les entitats privades sense ànim de lucre de la Comunitat Valenciana, que siguen titulars d'escoles de música, per a accedir a les subvencions convocades.  
V. Respecte del termini de presentació de les sol·licituds, la base tercera, apartat 3 de la convocatòria, determina: «El termini de tramitació i presentació del justificant de sol·licitud generat a partir de la formalització telemàtica per registre serà de 20 dies hàbils comptats de l'endemà de la publicació d'aquesta ordre en el Diari Oficial de la Comunitat Valenciana. L'incompliment del termini determinarà l'exclusió de la convocatòria.»  
VI. Totes les sol·licituds de subvenció formulades es van presentar dins del termini establit per l'apartat 3 de la base tercera de la convocatòria i els expedients incoats s'han tramitat de conformitat amb el que estableix la base cinquena de la convocatòria.  
VII. L'Ordre 2/2015, de 31 d'agost, de la Conselleria d'Educació, Investigació, Cultura i Esport, esmentada, en les bases sisena i setena determina que correspondrà a la comissió avaluadora l'examen i la valoració de les sol·licituds presentades i la proposta d'assignació de l'import de les subvencions, tenint en compte les bases de la convocatòria i els criteris fixats en la mateixa base setena. I, en la base huitena, es disposa que la comissió avaluadora elevarà a l'òrgan competent per a resoldre una proposta motivada de resolució.  
VIII. En aquest sentit, la base novena de la convocatòria de referència estableix el següent:  
«1. Vista la proposta motivada de resolució formulada per la comissió avaluadora, el conseller d'Educació, Investigació, Cultura i Esport dictarà la resolució que siga procedent.  
2. El conseller d'Educació, Investigació, Cultura i Esport, a proposta de la comissió de valoració, podrà declarar deserta, totalment o parcialment, l'adjudicació de les subvencions convocades.  
3. La resolució de la convocatòria serà publicada en el Diari Oficial de la Comunitat Valenciana, de conformitat amb l'article 18 de la Llei 38/2003, de 17 de novembre, General de Subvencions.  
4. Contra les resolucions, expresses o presumptes, del procediment de concessió de les subvencions, que esgoten la via administrativa:  
a) Les entitats privades titulars de les escoles de música interessades podran interposar potestativament recurs de reposició en el termini d'un mes, davant del conseller d'Educació, Investigació, Cultura i Esport, d'acord amb el que disposen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé podran plantejar directament recurs contenciós administratiu en la forma, els terminis i les condicions que determina la Llei 29/1998, de 13 de juliol, reguladora de la jurisdicció contenciosa administrativa.  
No obstant l'assenyalat en els apartats anteriors, les persones interessades podran interposar qualsevol altre recurs que estimen pertinent.»  
  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris citats i la resta de pertinent aplicació, resolc:  
  
Concedir, en el marc de l'Ordre 2/2015, de 31 d'agost, de la Conselleria d'Educació, Investigació, Cultura i Esport, i a càrrec de la línia T1576000, «Ajudes a escoles de música», inclosa en el programa 422.40, en el capítol IV de la Llei 8/2014, de 26 de desembre, de Pressupostos de la Generalitat per a l'exercici 2015, i que no haja sigut retingut per import de 5.394.220,04 euros en els Pressupostos de la Generalitat per a l'exercici 2015, les subvencions que es relacionen en l'annex, destinades a escoles de música dependents de les corporacions locals i de les entitats privades sense ànim de lucre de la Comunitat Valenciana que figuren en aqueix annex com a beneficiàries.  
  
  
Contra aquesta resolució, que esgota la via administrativa, les entitats privades titulars de les escoles de música interessades podran interposar potestativament recurs de reposició en el termini d'un mes, davant del conseller d'Educació, Investigació, Cultura i Esport d'acord amb el que disposen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé podran plantejar directament recurs contenciós administratiu en la forma, els terminis i les condicions que determina la Llei 29/1998, de 13 de juliol, reguladora de la jurisdicció contenciosa administrativa.  
No obstant l'assenyalat en els apartats anteriors, les persones interessades podran interposar qualsevol altre recurs que estimen pertinent.  
  
  
València, 24 de novembre de 2015.- El conseller d'Educació, Investigació, Cultura i Esport, p. s. (art. 3, D 155/2015), el secretari autonòmic d'Educació i Investigació: Miguel Soler Gracia.